Cile

U Cile hè un statu di l'America suttana. A capitale hè Santiago. A populazione di u paese hè di 19 600 000 abitanti (in 2022). Hè u più longu paese di u mondu, cù 4 200 km trà u nordu è u sudu. Ci sò parechji paisaghji è clima sfarenti trà e regioni. Ci sò due tarritorii isulani administrati da u Cile : l'isula di Pasqua è l'arcipelagu Juan Fernandez. U Cile rivindica ancu 1 250 000 km² di l'Antarticu. Cù questi tarritorii administrati o rivindicati, u Cile hè un paese "prisente" nantu à trè cuntinenti : America meridiunale, Uceania è Antarticu. Giugraffia Trà u nordu è u sudu di u paese, ci sò 4 200 km. A larghezza di u Cile hè di 350 km (media) trà u livanti è u punenti. U Cile sparte fruntiere cù a Bolivia, l'Argentina è u Perù. U paese hè isulatu da l'altri paesi di u cuntinente da a curdigliera di l'Andi à u livanti, da u disertu di l'Atacama à u nordu è da l'ucenau Pacificu à u punenti. Cù l'Ecuador, hè u solu paese di Sudamerica chì ùn hà micca cunfini cù u Brasile. Rilievu U Cile hè un paese muntagnosu. A maiò parte di u paese hè attraversata da catene muntagnose. A curdigliera di l'Andi hè a principale catena, situata à u livanti. Ci sò parechji monti è vulcani à un altitudine di più di 6.000 metri. A curdigliera di l'Andi hè a sicunda più alta catena muntagnosa di u mondu, dopu à l'Himalaia. U più altu montu di u paese hè l’Ojos del Salado, un vulcanu situatu à u nordu. Hè ancu u più altu vulcanu attivu di a pianeta. Trà l'Andi è u Pacificu, ci hè ancu un altra catena muntagnosa, più chjucca : a curdigliera di a Costa. Trà e due catene, ci sò dunque perechji piattoni (o piani), prupizii per a cultura di a vigna. Terramoti Cù a so situazione giugraffica, u Cile cunnosce rigularmeinte terramoti. U più importante terramotu registratu fù in u paese di Valdivia u 22 di maghju 1960, cù una magnitude di 9,5. Fù u più viulente terramotu registratu di a storia. Biodiversità U Cile pussede un ecosistema cù parechje spezie (piante è animali) endemiche. A biodiversità cilena hè prutetta da u restu di u mondu da barriere naturali cumè a curdigliera di l'Andi, l'uceanu Pacificu, ò ancu u disertu di l'Atacama. U sudu di u paese, cù u so clima è a so umidità, hè riccu in varietà di spezie vegetali. Ci sò ancu parechji fiumi è corsi d'acqua in 'ste regione. U nome scientificu chilensis ò chilense hè specificu à i nomi di spezie endemiche cilene. Ci hè una spezia di palma urighjinaria da u Cile, a palma cilena (Jubaea chilensis). Hè nativa di u centru di u paese, trà a regione metropolitana è a regione di Valparaiso. L'Araucaria hè una spezia prisente in Cile, cù una sottuspezia endemica di u sudu di u paese, l'Araucaria cilena (Araucaria araucana), nativa di a regione di l'Araucania. Clima Ci sò parechji clima sfarenti trà e regioni di u paese. A u nordu, in u disertu di l'Atacama, u clima hè aridu è diserticu. In qualchì lochi di stu disertu, ùn hà piossu dapoi più di 80 anni. L'Atacama hè u disertu u più seccu è aridu di u mondu, ma micca u più caldu. Per via di l'altitudine di u desertu è di l'influenza marina, e timperature sò scarsaméinti superiore à 30°C à l'ombra, ma i raggii UV sò forti è priculosi. Intornu à a regione metropolitana, u clima hè mediterraniu. L'inverni sò dulce è ùmidi, l'istati caldi è secchi. In u sudu di u paese, u clima hè più frettu è ùmidu. Malgradu à a latitudine, nantu à a costa in u sudu di u paese, e timperature sò scarsameinti inferiore à -10°C. A Puerto Williams, a cità a più meridionale di u mondu, a timperatura media hè di 2°C in invernu (-1°C a notte ; 4°C u ghjornu). Cù l'altitudine, ind'a muntagna, e timperature ponu esse nigative è frette, sopratuttu à u sudu. U clima cilenu hè influanzatu da u finomenu climaticu d'El Niño o di La Niña. Dimugraffia A populazione di u Cile hè di 19.212.000 abitanti in u 2021, incù una densità di 25 ab./km². Storia Ecunumia Pulitica U Cile hè una ripublica presidenziale. L'attuale presidente di a ripublica hè José Antonio Kast, elettu in u 2026. U presidente hè elettu per un mandatu di 4 anni. A Custituzione attuale di u Cile hè a Custituzione di 1980, criata durante a dittatura militare d'Augusto Pinochet. Ci sò stati 6 presidenti dapoi a fine di a dittatura militare. Ci sò 16 regione in u paese. A capitale, Santiago, hè situata in a regione metropolitana. L'isula di Pasqua hè administrata da a regione di Valparaiso. Da vede dinò Valparaíso Spagnolu cilenu Talcahuano San Pedro de la Paz Jorge Pedreros Francisco Coloane Schelatru d'Atacama Armada de Chile Catedral de la Santísima Concepción Biobío Pichilemu Vitacura Andalién Chillán Antofagasta Pruvincia di Concepción Sophora cassioides Peso cilenu